Απόφαση του Γενικού Δικαστηρίου της 21ης Ιανουαρίου 2026 – Synonym Software κατά EUIPO (PAYKIT)
(Υπόθεση T-78/25) 1
[Σήμα της Ευρωπαϊκής Ένωσης – Αίτηση καταχωρίσεως λεκτικού σήματος της Ευρωπαϊκής Ένωσης PAYKIT – Απόλυτος λόγος απαραδέκτου – Περιγραφικός χαρακτήρας – Άρθρο 7, παράγραφος 1, στοιχείο γ΄, του κανονισμού (ΕΕ) 2017/1001 – Ίση μεταχείριση – Αρχή της χρηστής διοικήσεως]
Γλώσσα διαδικασίας: η αγγλική
Διάδικοι
Προσφεύγουσα: Synonym Software, SA de CV (Σαν Σαλβαδόρ, Ελ Σαλβαδόρ) (εκπρόσωπος: P. Olson, δικηγόρος)
Καθού: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: T. Frydendahl)
Αντικείμενο
Με την προσφυγή που άσκησε δυνάμει του άρθρου 263 ΣΛΕΕ, η προσφεύγουσα ζητεί την ακύρωση της απόφασης του τετάρτου τμήματος προσφυγών του Γραφείου Διανοητικής Ιδιοκτησίας της Ευρωπαϊκής Ένωσης (EUIPO), της 28ης Νοεμβρίου 2024 (υπόθεση R 1577/2024-4).
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Η Synonym Software, SA de CV, και το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) φέρουν έκαστος τα δικαστικά έξοδά του.
____________
1 EE C, C/2025/1662, 24.3.2025.